গৌরী যোগ

গৌরী যোগ (জন্ম ১৯৭০ সাল) হলেন শিকাগোর একজন কত্থক নৃত্যশিল্পী, নৃত্য পরিকল্পক এবং গবেষক। তিনি লখনউ এবং জয়পুর ঘরানার একজন কত্থক নৃত্য বিশারদ।। তাঁর সৃষ্টির মধ্যে আছে কৃষ্ণ লীলা, শকুন্তলা, ঝাঁসি কি রানী, কত্থক যাত্রা, ইস্ট মিটস ওয়েস্ট, ফায়ার - দ্য ফায়ারি টেল ইত্যাদি। তিনি কত্থক নৃত্যের প্রযুক্তিগত দিকগুলির মাধ্যমে ঐতিহ্যবাহী "গল্প বলা শিল্পকে" জীবন্ত করে তোলেন। কিছু বলিউড পদক্ষেপ এবং যোগাসনের ভঙ্গিমাকে কত্থকের সাথে মিলিয়ে দেবার অনন্য পদ্ধতির কারণে তিনি বিশেষত তরুণ প্রজন্মের মধ্যে খুব জনপ্রিয়। এই কাজ করার সময় তিনি কিন্তু কখনও ঐতিহ্যের গন্ডি অতিক্রম করেননি। কত্থকের সাথে ফ্লামেনকো, ভরতনাট্যম, ওড়িশি, মেক্সিকান এবং আমেরিকান ব্যালের মেলবন্ধন করে তাঁর পরীক্ষাগুলি অনেক প্রশংসিত হয়েছে। ১৯৯৯ সাল থেকে গৌরী যোগ এবং তাঁর গোষ্ঠী উত্তর আমেরিকা এবং ভারতে ৩২৫ টিরও বেশি নৃত্যানুষ্ঠান করেছে। গৌরী যোগ ১৯৭০ সালে নাগপুরে জন্মগ্রহণ করেছিলেন। লখনউ ঘরানার গুরু মদন পান্ডের কাছে তিনি কত্থক এবং এবং লোকনৃত্যের প্রাথমিক কলাকৌশলগুলি শিখেছিলেন। তাঁর কাছ থেকে তিনি তীব্র শৃঙ্খলাবোধ এবং নিখুঁত প্রশিক্ষণ পেয়েছিলেন। গুরু মদন পান্ডে তাঁর শিক্ষায় ছন্দময় পদক্ষেপ এবং এটির একাধিক বিন্যাসের উপর জোর দিয়েছিলেন। তিনি জয়পুর ঘরানার ললিতা হরদাসের কাছ থেকে কত্থক নৃত্যের প্রশিক্ষণ নিয়েছিলেন। ললিতা হরদাস নৃত্যে অভিনয় শিল্পের জন্য পরিচিত। গৌরী মুম্বাইয়ের মধুরিতা সারংয়ের কাছ থেকেও প্রশিক্ষণ নিয়েছিলেন। তিনি ৫ বছর বয়সে নাচের প্রশিক্ষণ শুরু করেছিলেন এবং ৭ বছর বয়সে, প্রথম, মঞ্চে নৃত্য প্রদর্শন করেছিলেন। কত্থক শিখতে শুরু করার প্রায় দশ বছর পরে, ১৯৮৮ সালে মুম্বাইয়ের গন্ধর্ব মহাবিদ্যালয় থেকে তিনি "বিশারদ" পাস করেন। এটি স্নাতক ডিগ্রির সমতুল্য। নাচের পাশাপাশি তিনি একটি থিয়েটারে নৃত্য প্রদর্শন করতেন এবং বিভিন্ন নৃত্য নাটক মঞ্চস্থ করতেন। তাঁর ১৫ বছর বয়সে তিনি প্রথম নৃত্য পরিকল্পনা করেন, শিশুদের থিয়েটারের জন্য। তাঁর মনে হয়েছিল, একজন সফল নৃত্যশিল্পী হতে গেলে, অন্যান্য যন্ত্র এবং সংগীতের প্রাথমিক জ্ঞান থাকা দরকার। তাই তিনি তবলা, হারমোনিয়াম এবং সংগীত শিখেছিলেন। গৌরী যোগ নাগপুর বিশ্ববিদ্যালয় থেকে হোম সায়েন্স নিয়ে স্নাতক এবং খাদ্য বিজ্ঞান এবং পুষ্টি বিষয় নিয়ে স্নাতকোত্তর ডিগ্রি অর্জন করেছিলেন। তিনি ভারত থেকে, পণ্ডিত বিরজু মহারাজ সহ বিশিষ্ট কত্থক গুরুদের অসংখ্য কর্মশালায় অংশ নিয়েছেন। তিনি কত্থকের লখনউ এবং জয়পুর ঘরানার সমন্বয় সাধন করেছেন। গৌরী যোগ শিকাগো শহরে, গত ১২ বছর ধরে, ইন্ডিয়ান ডান্স স্কুল নামে একটি একটি দাতব্য নৃত্য সংস্থা চালাচ্ছেন, কত্থক নৃত্যের মাধ্যমে শারীরিকভাবে সুস্থ থাকার জন্য। তাঁর মূল উদ্দেশ্য অবশ্য ভারতের সমৃদ্ধ সাংস্কৃতিক ঐতিহ্য সম্বন্ধে সকলকে পরিচিত করা। ১৯৯৯ সাল থেকে এখানে এক হাজারেরও বেশি শিক্ষার্থীকে প্রাথমিক নৃত্যের প্রশিক্ষণ দেওয়া হয়েছে। অভাবী শিক্ষার্থীদের জন্য এই বিদ্যালয়ে বিনামূল্যে কত্থক নৃত্য শিক্ষা দেওয়া হয়। গৌরী যোগ এই বিদ্যালয় থেকে অনলাইনেও কত্থক শিক্ষা দেন।.. "Asian Media USA, Krishna Leela – an artistic portrayal of Lord Krishna's life story, 14 April 2014"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২০।  Jog/articleshow/12452430.cms Times Of India, Journey of Indian dance by Gauri Jog, 29 March 2012 Narthaki, Fire – the Fiery Tale - Gauri Jog and her group captivate the audience, 17 March 2007 Artist India Gallery, Artist Gauri Jog, 17 January 2006[স্থায়ীভাবে অকার্যকর সংযোগ] "About Gauri Jog"। সংগ্রহের তারিখ ১৫ মার্চ ২০২০।  "Indian Dance School"। সংগ্রহের তারিখ ১৫ মার্চ ২০২০।  "Journey of Indian dance by Gauri Jog"। সংগ্রহের তারিখ ১৫ মার্চ ২০২০।  গৌরী যোগের দাপ্তরিক ওয়েবসাইট গৌরী যোগ সম্পর্কে টাইমস অব ইন্ডিয়ার খবর পড়ুন